manthilaffs/sinhala-poems-v1 huggingface dataset:
වැහි වැටෙන තැන..: 2015
වෙනස් පෙම් කතා තියෙන්නට පිළිවන්...
ඇස් බැල්මකින්
සිනා පොදෙකින්
පෙම ඉපදෙන්ට පිළිවන්...
මුත් ඇතැම් පෙම් කතන්දර
බිහි වෙයි වෙනස් ලෙසකින්..
නිදසුනක් විලසින්;
සේකරගෙ චිත්‍රයකින්
මොනිකාගෙ කවි පොතකින්..!
උද්‍යානයක ඉඳ පෙම් කරන්නට පිළිවන්..
ඊටත් වඩා මිහිරට
පුස්තකාලෙක.. ළං ව ඉඳගෙන
පොත් කියවන්ට පිළිවන්
වාද කෙරුමට පිළිවන්
සංවාද අස්සෙන්
පෙම් කරන්නත් පිළිවන්...
වෙනස් පෙමකට පාරක්
කපාගන්නත් පිළිවන්
ඇස් අගිසි නොව හිතගිසි
තේරුං ගන්ට පිළිවන්..
පොතක් අස්සේ ගැඹුරින්
හුස්ම ගන්නා ස්වරයෙන්
භවය නොව මුළු සසර ම
එක් ව ඉන්නත් පිළිවන්..
වැස්සුවේ වැසි දැරිය - The Rain Girl වැස්සේ Monday, October 12, 2015
වාන් බිඳ නොයන්නට හිත නතර කරගන්න
ඇතුළු වානෙන් ගලන පෙම පෙමින් පිළිගන්න
ඉඳහිටක උනන කඳුළක් දෙකක් පිටවෙන්න
පිටවාන සේ ම හයි හත්තියට නුඹ ඉන්න
දිය සැරෙන් වැදෙන කොට වැව් බැම්ම නොබිඳෙන්න
ඕන රළ පාරකට බය නැතුව ළය දෙන්න
සෙනේ රළ ජීවිතේ බිත්ති මත අතුරන්න
රළපනාවක් සේ ම මා ළඟ ම ඔබ ඉන්න
පිපාසෙන් යුතු දනට ඇති තරම් දිය දෙන්න
විඩාබර උන්ට පැන් සනසන්න ඉඩ දෙන්න
දිය බෙත්ම හරවලා කුඹුරු අස්වද්දන්න
මුත් බිසෝ කොටුව මට බුත්තියට පවරන්න
මහද වැව වාන් දා රැල් නඟා උතුරන්න
එක සිනා සොරොව්වක දොර විවර කර දෙන්න
මුට්ටි නමනා දිනට බැති සිතින් වැඳගන්න
අලුත් කළයකට පෙම් වැව් වතුර පුරවන්න
වැස්සුවේ වැසි දැරිය - The Rain Girl වැස්සේ Tuesday, April 07, 2015
ජීවිතයේ කෙටි සටහන්.......: December 2013
දැන් සටන අතහැරලා
ගල්ගුහාවකට වෙලා
බුම්මගෙන ඉන්නවලු
ආරංචියේ හැටියට
ජනතාව දැන් හරි වෙනස්ලු
ඉස්සරවගේ ඒ ගොල්ලොන්ට
සපොර්ට් එක දැන් නෑලු
නොටින්හැම් බලකොටුවෙ
හැමදාම නත්තල්ලු
රෑට රෑට හැමදාම
මල් වෙඩි පෙන්නනවාලු
ගිස්බන් ගෙනුත් දැන් කරදරයක් නෑලු
සිරියාව බේරෙන්න හිනාවෙන්නත් දන්නවලු
බබාලත් වඩා ගන්නව්ලු ඉඳ හිට
හැබැයි තාමත් එහේ එල්ලලා මරණවාලු
ඒ උනාට ජනතාව
ප්‍රීතියෙන් ඉන්නවලු
මහ රජාත් ළඟදි
එහේ ඇවිත් ගිහින් ලු
දැන් සටන ඇතහැරලා
කණ්ඩායමට බැඳෙන්න ගිය මං
ෂර්වුඩ් කැලේ තනි වෙලා
Posted by Anushka Thilakarathne at 12:38 AM No comments:
Posted by Anushka Thilakarathne at 6:57 PM No comments:
෴ . . . පන්හිඳ . . . ෴: නුඹ සහ මම . . .
පූජාසනය . . .
පැතුම් ගොන්නක්
නුඹ ලඟ තියලා
ඔහේ බලාන ඉඳලා
ආයෙමත් කරපින්නගෙන
ආපයින්ම පියමනින
තවත් එක් ,
බක්තිවන්තයෙක්
පැබැඳුවේ : සුශාන් ප්‍රියනාත් රත්නායක at 6:46 AM